প্রথমে যানবাহনের জানালার কাচ ৩ ইঞ্চি চওড়া স্বচ্ছ স্কচ টেপ দিয়ে লেমিনেশন করে নিতে হবে। এটি করলে পেট্রোল বোমা জানালার কাচ ভেঙে টুকরো টুকরো হয়ে ভিতরে ছিটকে পড়বে না। এছাড়া পেট্রোল ও আগুন ছড়িয়ে পড়া রোধ করবে। দ্বিতীয়ত পরিবহনের জানালার ভিতর পাশে বিশেষ পর্দা ব্যবহার করতে হবে। এই বিশেষ পর্দা তৈরি করতে হার্ডওয়্যারের দোকান থেকে কাঠে বার্নিশ করার পাতলা জালি কাপড় এবং দেয়ালে সাদা রং করার চক পাউডার নিতে হবে। সঙ্গে স্টেশনারি দোকান থেকে আঠা বা গাম (স্বচ্ছ) সংগ্রহ করতে হবে। এবার সবগুলোর পানি মিশিয়ে প্রলেপ দিয়ে রোদে শুকিয়ে উক্ত কাপড় পর্দা হিসাবে ব্যবহার করতে হবে। মিশ্রণটি হল-১ কেজি চক পাউডার + ১ লিটার পানি + ২৫০ গ্রাম আঠা বা গাম।